NASA odamlar yana qachon Oyga borishini ma’lum qildi

NASA rahbari Jim Braydenstaynning ma’lum qilishicha, Oyning odam tomonidan o‘rganish ishlari besh yildan keyin qayta boshlanishi mumkin. Bu haqda “Korrespondent.net” xabar berdi.

NASA’ning Oyga qaytadan astronavtlarni jo‘natishiga uning yuzasidagi muz qatlamining ochilishi sabab bo‘lgan.
Oyda topilgan muzlagan suv izlari uning yuzasida odam uchun ichimlik va texnik suv manbasi bo‘lishi, shuningdek, raketa yoqilg‘isi va kislorod ishlab chiqarishda ishlatilishi mumkin.
NASA parvozning qachon amalga oshirilishi bo‘yicha prognozlar ham qilgan. Agentlik odamsiz sinov parvozini 2020-yilda, to‘liq parvozni esa 2023-yilda amalga oshirishni ko‘zlamoqda.